Daniel
Naber

     daniel.naber@t-online.de

David
Rugge

     davidrugge@mediaone.net

Michel
Boyer de la Giroday

     michel@klaralvdalens-datakonsult.se

    xosecalvo@edu.xunta.es

2004-07-11
1.7

# Entradas do menú

Embaixo discútese cada elemento do menú. Cando existe un atallo de teclado que realice a función do elemento do menú, o atallo por omisión aparece listado xunto co elemento do menú.

## A fiestra principal

### O menú Ficheiro

Ficheiro Nova Fiestra

  Crea unha nova xanela principal.

&Ctrl;O Ficheiro Abrir...

  Permite abrir ficheiros que conteñen mensaxes de correo.

&Ctrl;S Ficheiro Gravar Como...

  Grava a mensaxe que se apresenta nese momento nun ficheiro de texto, incluídas todas as cabeceiras e ficheiros anexos.

&Ctrl;P Ficheiro Imprimir...

  Mostra un diálogo que permite imprimir a mensaxe que se presenta nese momento.

Ficheiro Compactar Todos os Cartafoles

  Compacta todos os cartafoles, &ie; de feito moverá e elminirará as mensaxes no disco de acordo con como as moveu e eliminou vostede no &kmail;.

Ficheiro Caducar Todos os Cartafoles

  Elimina todas as mensaxes de todos os cartafoles seguindo as regras do diálogo de propiedades de cada cartafol (por omisión non se apagan as mensaxes vellas).

Ficheiro Anovar a Caché &imap; Local

  Desfanse todas as alteracións que vostede teña feito localmente nos seus cartafoles de IMAP e transferirá de novo todo desde o servidor. Empregue isto se se corrompeu a "caché" local.

Ficheiro Baleirar Todos os Cartafoles do Lixo

  Empregue isto para baleirar todos os cartafoles do lixo, &ie; o cartafol local do lixo e todos os cartafoles de lixo que poida ter nos servidores de &imap;.

&Ctrl;L Ficheiro Comprobar Correo

  Procura as mensaxes novas de todas as contas, excepto daquelas que teñan marcado Excluir de "Comprobar Correo".

Ficheiro Comprobar Correo En

  Sub-menú que permite procurar por mensaxes nuvas nunha conta determinada.

Ficheiro Enviar Mensaxes en Agarde

  Envía as mensaxes que haxa na caixa de saída.

&Ctrl;Q Ficheiro Sair

  Fecha a xanela principal actual ou sae do &kmail; se só existe esa xanela.

### O menú Editar

&Ctrl;Z Editar Desfacer

  Anula a súa última acción de traslado ou eliminación. Lembre que non pode anular unha eliminación do lixo.

&Ctrl;C Editar Copiar

  Copia o texto seleccionado para o porta-retallos.

T Editar Editar Mensaxe

  Modifica a mensaxe seleccionada de ser posíbel. Só se poden modificar as mensaxes dos cartafoles de saída e de borradores.

Delete Editar Mover para o Lixo

  Move as mensaxes seleccionadas para o lixo. Se as mensaxes seleccionadas xa están no cartafol do lixo, eliminaranse de vez.

&Shift;Delete Editar Eliminar

  Apaga as mensaxes seleccionadas. Non hai ningunha maneira de recuperar as mensaxes unha vez eliminadas con este comando.

&Ctrl;F Editar Procurar en Mensaxe...

  Permite procurar por unha cadea de texto na mensaxe que se mostra nese momento.

&Ctrl;A Editar Seleccionar Todas as Mensaxes

  Selecciona todas as mensaxes do cartafol actual.

&Ctrl;&Shift;A Editar Seleccionar o Texto da Mensaxe

  Selecciona o texto da mensaxe que se mostra nese momento.

### O menú Vista

Vista Cabeceiras

  Muda o formato das cabeceiras da área de mensaxes.

Vista Arquivos Anexos

  Muda a forma como aparecen os anexos na área de mensaxes (independente da Árbore MIME). Con Como Iconas, todos os anexos aparecen como iconas no fondo da mensaxe. Intelixente mostra os anexos como iconas, a non ser que a mensaxe suxira que os haxa que mostrar incorporados ao texto. Vostede pode suxerir que certos anexos se mostren incorporados ao texto nas mensaxes seleccionando Suxerir exhibición automática no diálogo de propiedades do anexo. Incorporado mostra os contidos dos anexos no fondo da mensaxe. Os anexos que non se poden exhibir, &eg; os ficheiros comprimidos, seguiranse vendo como iconas. Agochar non mostra ningún anexo.

Vista Reconto Non Lidas

  Permite indicar se se ha de mostrar o número de mensaxes sen ler entre paréntese acarón do nome do cartafol (Ver Despois do Nome do Cartafol) ou nunha columna diferente (Ver en Columna Separada).

Vista Columna de Totais

  Mostra unha columna na lista de cartafoles que mostra o número de mensaxes por cartafol.

. Vista Expandir Fío

  Se está activado Cartafol Agrupar Mensaxes por Fíos , mostrarase o fío da mensaxe actual, &ie; todas as mensaxes que son resposta á mensaxe actual.

, Vista Pechar Fío

  Se está activado Cartafol Agrupar Mensaxes por Fíos , agocharase o fío da mensaxe actual, &ie; esconderanse todas as mensaxes que son resposta á mensaxe actual.

&Ctrl;. Vista Expandir Todos os Fíos

  Expande todos os fíos do cartafol actual.

&Ctrl;, Vista Pechar Todos os Fíos

  Fecha todos os fíos do cartafol actual.

V Vista Ver o Código

  Mostra a mensaxe e as súas cabeceiras completas no formato de texto simple nunha xanela nova. Isto pode ser útil para averiguar a orixe dunha mensaxe. Lembre que é doado falsificar a cabeceira `From:` dunha mensaxe, mais ainda así é posíbel averiguar que servidores de correo se empregaron para enviar a mensaxe ollando para as liñas `Received:` da cabeceira.

X Vista Empregar Fonte de Largura Fixa

  Emprega un tipo de letra fixo ou monoespazado para mostrar as mensaxes do cartafol actual. Pódese configurar o tipo de letra que se empregará na sección Aparencia do diálogo de configuración do &kmail;.

Vista Mudar a Codificación

  Permite escoller a codificación de caracteres que se ha usar na Área de Mensaxes. Por omisión, Automática debería funcionar na maioría dos casos.

### O menú Ir

N Ir Mensaxe Seguinte

  Selecciona a próxima mensaxe da lista de mensaxes. O atallo de teclado Flecha á Dereita tamén efectúa esta acción.

+ Ir Mensaxe Seguinte Sen Ler

  Selecciona a próxima mensaxe non lida da lista de mensaxes. Se non hai unha mensaxe sen ler por baixo da mensaxe seleccionada nese momento, o comportamento depende do valor da opción .

P Ir Mensage Previa

  Selecciona a mensaxe anterior da lista de mensaxes.

- Ir Mensage Anterior Sen Ler

  Selecciona a mensaxe anterior non lida da lista de mensaxes. Se non hai ningunha mensaxe sen ler por riba da mensaxe seleccionada nese momento o comportamento depende do valor da opción .

&Ctrl;+ Ir Cartafol Seguinte Sen Ler

  Salta para o próximo cartafol con mensaxes non lidas.

&Ctrl;- Ir Cartafol Anterior Sen Ler

  Salta para o cartafol anterior con mensaxes non lidas.

Espaço Ir Texto Seguinte Sen Ler

  Descende na mensaxe actual se ainda non chegou ao fin da mesma; en caso contrario vai para a próxima mensaxe non lida.

### O menú Cartafol

Cartafol Novo Cartafol...

  Abre o diálogo Propiedades do Cartafol e permite crear un cartafol novo.

Cartafol Marcar Todas as Mensaxes como Lidas

  Muda o estado de todas as mensaxes novas e sen ler do cartafol actual como lidas.

Cartafol Compactar

  Compacta o ficheiro do cartafol para reducir o uso do espazo do disco. Normalmente o &kmail; compacta todos os cartafoles automaticamente, mais en certas circunstancias pode que queira compactar un cartafol manualmente vostede mesmo.

Cartafol Caducar

  Elimina as mensaxes antigas do cartafol actual ou móveas para outro cartafol seguindo as regras do diálogo Propiedades do cartafol (por omisión non se apagan ou moven as mensaxes vellas). Normalmente o &kmail; fai isto automaticamente, mais en certas circunstancias pode que vostede queira facer que o cartafol caduque manualmente.

&Ctrl;* Cartafol Borrar Mensaxes Duplicadas

  Procura no cartafol por mensaxes duplicadas e elimínaas.

F5 Cartafol Comprobar Correo Neste Cartafol

  Verifica se chegou correo novo ao cartafol seleccionado nese momento. Isto só está disponíbel para os cartafoles de &imap;.

Cartafol Mover Todas as Mensaxes para o Lixo

  Move todas as mensaxes do cartafol seleccionado para o cartafol do lixo. Isto só é posíbel se o cartafol seleccionado nese momento non é o cartafol do lixo.

Cartafol Baleirar o Lixo

  Elimina todas as mensaxes permanentemente. Isto só é posíbel se o cartafol seleccionado nese momento é un cartafol do lixo.

Cartafol Eliminar Cartafol

  Elimina o cartafol seleccionado e todo o seu contido, incluídos os sub-cartafoles.

  Lembre que non hai maneira de acceder ao contido dun cartafol depois de ter sido eliminado.

Cartafol Preferir HTML a Texto Simple

  Se isto estiver activado, as mensaxes en &html; destes cartafol exhibiranse segundo o &html;. Por razóns de seguranza recomendamos que só active isto para os cartafoles que conteñan só mensaxes de confianza.

Cartafol Agrupar as Mensaxes por Fíos

  Se isto estiver activo, móstranse as mensaxes da lista de mensaxes nunha lista tipo árbore, coas respostas a apareceren xusto por baixo das mensaxes a que estas responden.

Cartafol Agrupar as Mensaxes por Fíos e Asuntos

  Se isto estiver activo, as mensaxes agrúpanse non só de acordo coa información especial que se inclúe nas mensaxes mais tamén de acordo co seu asunto, &ie; considérase que as mensaxes co mesmo asunto están relacionadas. Se hai moitas mensaxes enfiadas por baixo de mensaxes sen relación, será mellor que desactive esta opción.

Cartafol Propiedades

  Abre o diálogo de Propiedades, que permite alterar a configuración do cartafol seleccionado.

### O menú Mensaxe

&Ctrl;N Mensaxe Nova Mensaxe...

  Abre a xanela do compositor para poder redixir unha mensaxe nova.

Mensaxe Nova Mensaxe para Lista de Correo...

  Abre a xanela do compositor para poder redixir unha mensaxe nova. Se o cartafol actual contén unha lista de correo e ten definido un enderezo de publicación, este enderezo será o Para: por omisión.

R Mensaxe Respostar...

  Abre a xanela do compositor, insire o texto citado da mensaxe seleccionada nese momento e preconfigur o campo Para: co enderezo da lista de correo (se quere respostar a unha mensaxe dunha lista de correo) ou co enderezo de resposta preferida do remitente. Se quere controlar a que enderezo se preconfigura o campo Para:, ha de empregar Mensaxe Respostar ao Autor... ou Mensaxe Respostar a Lista de Correo.... A súa identidade configurarase automaticamente para a que se enviou esta mensaxe.

A Mensaxe Respostar a Todos...

  Abre a xanela do compositor, insire o texto citado da mensaxe seleccionada nese momento e preconfigura o campo Para: co enderezo da lista de correo (se vai respostar a unha mensaxe dunha lista de correo) ou co enderezo de resposta preferido do remitente. O campo Copia a (CC): preconfigurase cos enderezos de todos os destinatarios da mensaxe seleccionada nese momento exluindo os seus propios enderezos. A súa identidade configurarase automaticamente para a que se enviou esta mensaxe.

&Shift;A Mensaxe Respostar ao Autor...

  Abre a xanela do compositor, insire o texto citado da mensaxe seleccionada nese momento e preconfigura o campo Para: co enderezo de resposta preferido do remitente. A súa identidade configurarase automaticamente para a que se enviou esta mensaxe.

L Mensaxe Respostar a Lista de Correo...

  Abre a xanela do compositor, insire o texto citado da mensaxe seleccionada nese momento e preconfigura o campo Para: co enderezo da lista de correo. Se non especificou un enderezo de lista de correo para o cartafol seleccionado nese momento e o &kmail; non pode determinar o enderezo de publicación a partir da mensaxe seleccionada nese momento, o campo Para: estará baleiro. A súa identidade configurarase automaticamente para a que se enviou a mensaxe.

&Shift;R Mensaxe Respostar Sen Citas...

  Funciona igual que Respostar..., excepto que non se cita o texto da mensaxe seleccionada nese momento.

Mensaxe Redirixir

  Reencamiña a mensaxe para un destinatario novo. Se usa Inserir, copiaranse o texto da mensaxe e algúns campos de cabeceira importantes no corpo da mensaxe nova cun texto que marca a parte reencamiñada. Os anexos rediríxense como anexos da nova mensaxe. Se usa Como Anexo, a mensaxe e os seus anexos tórnanse un anexo da nova mensaxe. As cabeceiras da mensaxe orixinal inclúense tamén na mensaxe reencamiñada. Redireccionar funciona como redirixir, excepto que a mensaxe se mantén a mesma (mesmo o campo De:). O usuario que redireccionou a mensaxe engádese en campos de cabeceira especiais (`Redirect-From`, `Redirect-Date`, `Redirect-To`, &etc;).

Mensaxe Enviar de Novo...

  Abre unha xanela do compositor coa mensaxe seleccionada nese momento para podela enviar de novo. Isto só é posíbel coas mensaxes que xa enviou ou, máis exactamente, coas mensaxes que teñen o estado enviada.

Mensaxe Copiar Para

  Copia as mensaxes seleccionadas para un cartafol dado.

Mensaxe Mover Para

  Move as mensaxes seleccionadas para un cartafol dado.

Mensaxe Marcar Mensaxe

  Permite alterar o estado da mensaxe seleccionada para un dos seguintes estados:

  Estado | Símbolo | Significado
  --- | --- | ---
  Lida | Folla de papel diante dun sobre | A mensaxe foi lida.
  Nova | Sobre pechado cunha estrela | A mensaxe é nova para o &kmail; e para vostede.
  Sen ler | Sobre fechado | A mensaxe non é nova para o &kmail; mais ainda non foi lida.
  Importante | Bandeira | Este estado non o definirá automaticamente o &kmail;. Pódeo empregar vostede libremente para marcar mensaxes que considere importantes.
  Respondida | Flecha azul en U | Enviouse unha resposta a esta mensaxe.
  Reenviada | Flecha azul | Reenviouse a mensaxe a outra persoa.
  Na fila | Sobre | A mensaxe foi colocada en espera na caixa de saída para ser enviada máis tarde.
  Enviada | Sobre inclinado | A mensaxe foi enviada.
  Non desexada | Símbolo redonde de reciclaxe | Este estado non o definirá automaticamente o &kmail;. Pódeo empregar vostede para marcar mensaxes de correo lixo.
  Inócua | Visto bon verde | Este estado non o definirá automaticamente o &kmail;. Pódeo empregar vostede para marcar mensaxes que non son correo lixo.

Mensaxe Marcar Fío

  Permite alterar o estado de todas as mensaxes dun fío. Os estados posíbeis son os mesmo que para Mensaxe Marcar Mensaxe.

Mensaxe Ollar Fío

  Empregue isto para marcar os fíos nos que quere vixiar as contribucións posteriores á discusión.

Mensaxe Ignorar Fío

  Use isto para marcar os fíos nos que non estea interesado. As aportacións novas a este fío marcaranse automaticamente como lidas.

Mensaxe Crear Filtro

  Abre o diálogo de Filtros cun filtro novo engadido. Este filtro novo baséase en campos do correo actual, dependendo do elemento do sub-menú que seleccione.

&Ctrl;J Mensaxe Aplicar Filtros

  Aplica os filtros ás mensaxes seleccionadas.

Mensaxe Aplicar Filtro

  Permite aplicar un filtro individual ás mensaxes seleccionadas. Só é posíbel utilizar isto cos filtros para os que se activou Engadir este filtro ao menú Aplicar Filtros.

### O menú Ferramentas

S Ferramentas Procurar Mensaxes...

  Abre unha xanela de pesquisa que permite procurar mensaxes con determinadas características, &eg; un asunto concreto. Inicie a procura introducindo algúns valores e prema Procurar. Calque nunha das mensaxes resultantes e aparecerán na área de Mensaxes.

Ferramentas Caderno de Enderezos

  Inicia o &kaddressbook;, o caderno de enderezos do &kde;.

Ferramentas Xestor de Certificados...

  Inicia o Kleopatra, o xestor de certificados do &kde;.

Ferramentas Visor de Rexistros de GnuPG

  Inicia o KWatchGnuPG, unha ferramenta que presenta a saída de depuración da aplicación GnuPG. Se a sinatura, cifrado ou verificación deixan de funcionar misteriosamente, pode averiguar a razón se olla para o rexistro.

Ferramentas Importar Mensaxes...

  Inicia o kmailcvt (que é parte do kdepim). Esta aplicación permite importar mensaxes desde varios clientes de correo para o &kmail;.

Ferramentas Editar as Respostas "En Ausencia"...

  Lanza o diálogo Configurar as Respostas "En Ausencia", que permite configurar as notificacións das vacacións.

  A funcionalidade respostas en ausencia depende do filtrado do lado do servidor. Para podela utilizar terá que configurar a pestana de filtrado (vexa a opción relacionada co servidor de Kolab) da configuración da conta de IMAP.

Ferramentas Visor do Rexistro de Filtrado...

  Abra a xanela do visor do rexistro de filtrado; nel atópanse algunhas opcións para controlar o rexistro do proceso de filtrado. No rexistro atópase información valiosa sobre que regras de filtrado se usaron, cal foi o resultado da avaliación desas regras e que accións de filtrado se aplicaron a unha mensaxe.

Ferramentas Asistente AntiCorreo-Lixo...

  Inicia un asistente que pode axudar a configurar o filtrado do correo lixo.

### O menú Configuración

Configuración Mostrar a barra de ferramentas

  Se isto estiver activado, a Barra de ferramentas é visíbel (a Barra de ferramentas é a que ten a icona para compor unha mensaxe nova &etc;).

Configuración Mostrar a Procura Rápida

  Se isto estiver activado, a barra de procura rápida, que permite procurar rapidamente por mensaxes que coincidan cun texto de procura, é visíbel.

Configuración Configurar Filtros...

  Abre a xanela dos Filtros de Mensaxes.

Configuración Configurar Filtros POP...

  Abre a xanela Configurar Filtros POP.

Configuración Configurar Atallos...

  Abre unha xanela que permite configurar os atallos do teclado para moitos comandos do menú.

Configuración Configurar Notificacións...

  Abre unha xanela que permite configurar o que acontece cando chega correo novo como, por exemplo, reproducir un son.

Configuración Configurar Barras de ferramentas...

  Abre unha xanela que permite escoller as iconas que ficarán visíbeis na barra de ferramentas.

Configuración Configurar &kmail;...

  Abre a xanela de configuración.

### O menú Axuda

Estes son os elementos normais do menú de Axuda do &kde;:

&help.menu.documentation;

Para além disto, o &kmail; ofrece estes elementos:

Axuda Introdución a &kmail;

  Isto mostra a pantalla de benvida, que lista as diferenzas máis importantes entre a súa versión do &kmail; e a anterior.

Axuda Consello do día

  Isto mostra un diálogo con suxestións útiles para utilizar o &kmail;.

## A xanela do compositor

### O menú Mensaxe

&Ctrl;N Mensaxe Novo Editor

  Abre unha xanela nova do compositor.

Mensaxe Nova Fiestra Principal

  Crea unha nova xanela principal.

&Ctrl;Return Mensaxe enviar Agora

  Envía a mensaxe inmediatamente. Se emprega o SMT para enviar as súas mensaxes e o servidor de SMTP non estiver accesíbel, a mensaxes colocarase na caixa de saída e vostede recibirá unha mensaxe de erro. Pode enviar as mensaxes que estean na caixa de saída máis tarde mediante Ficheiro Enviar Mensaxes en Agarda.

Mensaxe Enviar Máis Tarde

  Colca a mensaxe na caixa de saída para enviala máis tarde mediante Ficheiro Enviar Mensaxes en Agarda.

Mensaxe Gravar Como Borrador

  Garda a mensaxe no cartafol de borradores para que o poida abrir e enviar máis tarde.

Mensaxes Inserir Ficheiro...

  Insire un ficheiro de texto no texto da mensaxe, a comezar na posición do cursor.

&Ctrl;P Mensaxe Imprimir...

  Imprime o texto actual.

&Ctrl;W Mensaxe Pechar

  Fecha esta xanela do compositor.

### O menú Editar

&Ctrl;Z Editar Desfacer

  Anula os pasos na redacción da mensaxe actual.

&Ctrl;&Shift;Z Editar Refacer

  Repite os pasos na redacción da mensaxe actual.

&Ctrl;X Editar Cortar

  O corte de texto funciona como na maioría dos editores: o texto seleccionado retírase e ponse no porta-retallos. Teña en conta que tamén pode seleccionar texto e arrastralo para a nova posición.

&Ctrl;C Editar Copiar

  A copia de texto funciona como na maioría dos editores: o texto seleccionado cópiase para o porta-retallos. Teña en conta que tamén pode seleccionar o texto mantendo premida a tecla &Ctrl; e arrastralo a unha posición nova para o copiar.

&Ctrl;V Editar Apegar

  Pegar funciona como na maioría dos editores: o texto do porta-retallos pégase na posición actual do cursor.

&Ctrl;A Editar Seleccionar Todo

  Selecciona todo o texto da mensaxe.

&Ctrl;F Editar Procurar...

  Abre un diálogo para procurar por secuencias de texto na mensaxe actual.

&Ctrl;F Editar Procurar Seguinte

  Vai á próxima aparición da cadea de texto que se procurou con anterioridade.

&Ctrl;R Editar Substituir...

  Abre un diálogo que permite substituir cadeas de texto da mensaxe por outras cadeas.

Editar Borrar Espazos

  Isto substitúe varias quebras de liña ou espazos por unha quebra única ou espazo. Funciona sobre a selección actual ou na mensaxe completa, se non estiver nada seleccionado.

Editar Apegar como Cita

  Pega o texto do porta-retallos que estea marcado como cita.

Editar Engadir Caracteres de Cita

  Antecede o texto seleccionado con caracteres de cita.

Editar Borrar Caracteres de Cita

  Elimina os símbolos de cita á esquerda do texto seleccionado.

### O menú Vista

Este menú permite conmutar a visibilidade dos campos de cabeceira e outras opcións da xanela do compositor.

As opcións disponíbeis son:

- Todos os Campos

- Identidade

- Dicionario

- Cartafol de mensaxes enviadas

- Transporte de Correo

- De:

- Respostar A...

- Para

- CC

- BCC

- Asunto

Os elementos visíbeis teñen unha marca a carón do seu nome no menú.

Vista Empregar Fonte de Largura Fixa

  Emprega un tipo de letra fixo (monoespazado) para mostrar a mensaxe que se edita nese momento. O tipo de letra que se usará pódese configurar na sección Aparencia do diálogo de configuración do &kmail;.

### O menú Opcións

Opcións Urxente

  Altera a prioridade da mensaxe para Urxente. O cliente de correo do destinatario ha de poder recoñecer isto ou non funcionará. O &kmail; mesmo non recoñece as prioridades das mensaxes recibidas.

Opcións Solicitar Confirmación de Entrega da Mensaxe

  Se escolle esta opción, pide unha mensaxe de confirmación despois de que o destinatario transfira e lea a mensaxe. Isto ha de ser aceptado polo cliente de correo do destinatario para que funcione.

  Vexa para información explicativa sobre algunhas maneiras de personalizar as confirmacións de lectura que o propio &kmail; envía.

Opcións Asinar Mensaxe

  Asinar a mensaxe dixitalmente mediante OpenPGP. Pode aprender máis sobre isto no capítulo sobre o OpenPGP.

Opcións Cifrar Mensaxe

  Cifrar a mensaxe mediante o OpenPGP. Pode aprender máis sobre isto no capítulo sobre o OpenPGP.

Opcións Formato Criptográfico da Mensaxe

  Escolla o formato de cifrado da mensaxe que queira empregar para asinar e/ou cifrar dixitalmente a mensaxe. Vexa a descrición anterior para cada opción para máis información.

Opcións Formato (HTML)

  Aciva a edición en &html;.

Opcións Establecer Codificación

  Mudar a codificación de caracteres desta mensaxe. A codificación escollida aparecerá na cabeceira do correo de saída. Pode empregar Autodetectar na maioría dos casos. O &kmail; diralle se precisa de seleccionar manualmente unha codificación diferente.

Opcións Axuste de palabras

  Aciva a mudanza de liña automática. Pode ser útil desactivala se quere apegar liñas longas que non queira que se repartan entre varias.

Opcións Correción Ortográfica Automática

  Activa ou desactiva a verificación ortográfica automática.

### O menú Xuntar

Este menú permite seleccionar as opcións dos anexos.

Xuntar Engadir Sinatura

  Engade a súa sinatura (rodapé) ao fin da mensaxe.

Xuntar Engadir Chave Pública...

  Engádelle á mensaxe a chave PGP/GnuPG correspondente.

Xuntar Engadir a Miña Chave Pública

  Anéxalle á mensaxe a súa chave pública PGP/GnuPG.

Xuntar Engadir Ficheiro...

  Anexa un ou máis ficheiros á mensaxe actual.

Xuntar Borrar Ficheiro Anexo

  Elimina o anexo seleccionado na parte de anexos do compositor.

Xuntar Gravar Anexo Como...

  Grava o anexo seleccionado na xanela de anexos nun ficheiro.

Xuntar Propiedades do Anexo

  Mostra as propredades do anexo que estea seleccionado na xanela de anexos.

### O menú Ferramentas

Ferramentas Ortografía...

  Emprega &sonnet; para verificar a ortografía do corpo da mensaxe. Teña en conta que ha de configurar o &sonnet; coa opción Configuración Corrector Ortográfico...se o vai utilizar pola primeira vez.

Ferramentas Caderno de Enderezos...

  Abre o &kaddressbook;.

### O menú Configuración

Configuración Mostra a Barra de Ferramentas Principal

  Se isto estiver activado, a barra de ferramentas principal é visíbel, &ie; a que ten a icona para enviar mensaxe &etc;.

Configuración Mostrar a Barra de HTML

  Se isto estiver activado, a barra de ferramentas de &html; é visíbel, &ie; a que ten as ferramentas para alterar certas propiedades do texto que se está a redactar.

Configuración Corrector Ortográfico...

  Permite configurar o &sonnet;, o corrector ortográfico do &kde;.

Configuración Configurar Atallos...

  Abre unha xanela que permite configurar os atallos do teclado para moitos comandos do menú.

Configuración Configurar Barras de ferramentas...

  Abre unha xanela que permite decidir que iconas aparecen na barra de ferramentas.

Configuración Configurar &kmail;...

  Abre o diálogo de configuración do &kmail;.

### O menú Axuda

As entradas deste menú teñen o mesmo significado que as entradas do menú de axuda da xanela principal.