# Manual do &kwordquiz;

Peter
Hedlund

    peter.hedlund@kdemail.net

Xosé
Calvo

Tradutor do proxecto Trasno
2003
2004
2005
2008
Peter B. Hedlund
&FDLNotice;
2008-08-24
0.8.9

O &kwordquiz; é un programa de aprendizaxe de vocabulario con cartas para o &kde;

KDE
kdeedu
KWordQuiz
Cartas
vocabulario
lingua
educación
escola
universidade
universidade

## Introdución

O &kwordquiz; é unha ferramenta que ofrece un medio potente para dominar vocabulario novo. Pode ser unha lingua ou outro tipo de terminoloxía.

### Doado de utilizar

Co &kwordquiz; constrúense documentos de vocabulario propios dun xeito simple e intuitivo. A disposición básica é unha folla de cálculo con dúas columnas nas que se escriben entradas de vocabulario nunha forma que xa coñece e noutra que quere aprender. Troca os títulos das columnas para reflectir o que está a practicar.

#### Modos de práctica

Antes de comezar unha proba selecciona como queres practicar. O &kwordquiz; ofrece cinco modos diferentes para practicar con maior eficacia. Os distintos modos permiten que a proba vaia polo vocabulario consecutivamente ou ao chou en unha ou nas dúas direccións.

#### Tipos de probas

Unha vez introducido o vocabulario e seleccionado o modo, xa se pode comezar unha proba. Pode que se queira principiar cunha sesión con cartas, pasar despois a unha proba de escollas múltiples ou facer a potente proba de preguntas e respostas. Pódese obter orientación inmediata sobre as respostas correctas e incorrectas e hai a posibilidade de repetir os erros, mellorarndo así a eficacia da aprendizaxe. Se se quere axuda extra, pódese empregar a función que dá suxestións.

#### Documentos de vocabulario

O &kwordquiz; pode abrir varios tipos de datos de vocabulario. O formato por omisión é .kvtml, un formato de ficheiro compartido por varios programas do &kde;. O &kwordquiz; tamén pode abrir ficheiros .wql creados polo &kwordquiz; do &Windows;, ficheiros .csv con texto separado por vírgulas e ficheiros .xml.gz creados por Pauker (http://pauker.sourceforge.net).

O &kwordquiz; pode gardar os documentos de vocabulario en varios formatos diferentes. Por omisión emprega o formato .kvtml utilizado por outros programas do &kde;. Outra opción é o texto separado por vírgulas .csv.

Pódense ter abertos varios ficheiros ao mesmo tempo e copiar ou mover facilmente as entradas entre os ficheiros.

## Referencia das ordes

### O menú Ficheiro

&Ctrl;N Ficheiro Novo

  Novo crea un documento de vocabulario novo en branco

&Ctrl;O Ficheiro Abrir...

  Abrir un ou máis documentos de vocabulario existentes.

Ficheiro Abrir un recente

  Abrir un documento de vocabulario empregado recentemente.

&Ctrl;G Ficheiro Descarga novos vocabularios...

  Descarga vocabularios novos.

&Ctrl;S Ficheiro Gardar

  Gardar no disco o documento de vocabulario activo.

Ficheiro Gardar como...

  Gardar o documento de vocabulario activo cun nome novo.

&Ctrl;P Ficheiro Imprimir...

  Imprimir o documento de vocabulario activo. O &kwordquiz; fornece varias opcións para imprimir os vocabularios.

&Ctrl;W Ficheiro Pechar

  Fechar o documento de vocabulario activo.

&Ctrl;Q Ficheiro Sair

  Sair do &kwordquiz;

### O menú Editar

&Ctrl;Z Editar Desfacer

  Desfacer a última orde. O nome deste elemento muda para reflectir que é o que se vai desfacer.

&Ctrl;&Shift;Z Editar Refacer

  Facer de novo a última orde. O nome desta orde muda para reflectir que é o se vai volver a facer.

&Ctrl;X Editar Cortar

  Recortar a selección e colocala no portarretallos

&Ctrl;C Editar Copiar

  Copiar a selección actual e colocala no portarretallos

&Ctrl;V Editar Apegar

  Apegar o contido do portarretallos na selección actual. Se hai unha cela seleccionada, o &kwordquiz; activa o apegado intelixente e calcula o espazo preciso para pegar e engadir filas, se é necesario.

Editar Limpar

  Borra a selección.

&Ctrl;I Editar Inserir fila

  Inserir unha fileira nova na selección. Se a selección se estende por máis dunha, insírese un número igual de fileiras.

&Ctrl;K Editar Borrar fila

  Eliminar a fila seleccionada. Se a selección se estende por máis dunha fila, elimínanse todas as fileiras seleccionadas.

&Ctrl;M Editar Marcar como branco

  Marcar como branco marca o texto seleccionado (ou a palabra na que está o acento circumflexo) como espazo en branco para unha proba de "encher os ocos", &ie; ponno entre parénteses. Só está disponíbel se se activou Encher os ocos.

Editar Desmarcar brancos

  Desmarcar brancos limpa os espazos en branco asignados anteriormente, &ie; eliminar os parénteses. Só está disponíbel se está activado Encher os ocos.

### O menú Vocabulario

&Ctrl;L Vocabulario Títulos das columnas...

  Definir os títulos das dúas columnas do vocabulario. Mostra un diálogo.

Vocabulario Fonte...

  Mudar a fonte que se emprega para mostrar o vocabulario.

Vocabulario Filas/Columnas...

  Especificar o número de fileiras do vocabulario ou definir a altura das seleccionadas ou a largura das columnas seleccionadas. Mostra un diálogo.

Vocabulario Altura da fila

  Axustar a altura das fileiras para que se axusten ao contido.

Vocabulario Barallar

  Mezclar as entradas do vocabulario ao chou. Non se altera a orde das entradas no documento do vocabulario mesmo.

### O menú Modo

O menú fornece cinco modos diferentes para a proba.

Ten en conta que os nomes do menú mudan para reflectir os títulos das columnas do documento de vocabulario activo. Hai que seleccionar o modo antes de comezar a proba. O modo seleccionado aplícase a Carta, Opcións múltiples e Pregunta e resposta.

Modo Columna 1 > Columna 2 en orde

  Durante a proba preséntanse as entradas da Columna 1 e pídese que se resposte coas entradas correspondentes da Columna 2. Isto faise nas orde na que aparecen as entradas no documento de vocabulario.

Modo Columna 2 > Columna 1 en orde

  Durante a proba preséntanse as entradas da Columna 2 e pídese que se resposte coas entradas correspondentes da Columna 1. Isto faise nas orde na que aparecen as entradas no documento de vocabulario.

Modo Columna 1 > Columna 2 aleatoriamente

  Durante a proba preséntanse as entradas da Columna 2 e pídese que se resposte coas entradas correspondentes da Columna 1. Isto faise ao chou, mais pregúntase unha vez cada entrada.

Modo Columna 2 > Columna 1 aleatoriamente

  Durante a proba preséntanse as entradas da Columna 1 e pídese que se resposte coas entradas correspondentes da Columna 2. Isto faise ao chou, mais pregúntase unha vez cada entrada.

Modo Columna 1 <-> Columna 2 aleatoriamente

  Durante a proba preséntase unha entrada da Columna 1 ou da Columna 2 e pídese que se responda coa entrada correspondente da outra columna. Isto faise ao chou para cada columna e entrada. Cada combinación posíbel pregúntase unha vez.

### O menú Proba

Return Pregunta Comprobar

  Verificar se a resposta é correcta

K Proba Eu sei

  Contar como currecta durante unha sesión de cartas.

D Proba Non sei

  Contar como erro durante unha sesión de cartas. Pódense repetir estas cartas máis tarde seleccionando Proba Repetir os erros.

&Ctrl;H Proba Axuda

  Obter a resposta correcta durante unha sesión de preguntas e respostas.

&Ctrl;R Proba Reiniciar

  Comezar de novo a sesión da proba desde o principio. Limpa os resultados.

&Ctrl;E Proba Repetir os erros

  Repetir as preguntas que se respostaron incorrectamente. Está disponíbel despois de ter respostado todas as preguntas unha vez.

Proba Exportar erros como...

  Exportar as preguntas contestadas incorrectamente como un documento de vocabulario novo. Está disponíbel despois de ter respostadas todas as respostas unha vez.

### O menú Configuración

Configuración Amosar procura

  Conmutar que se vexa a barra de procuras.

Configuración Barras de ferramentas Barra de ferramentas principal

  Conmutar que se vexa a barra de ferramentas principal

Configuración Barras de ferramentas Proba

  Conmutar que se vexa a barra de ferramentas de proba

Configuración Barras de ferramentas Caracteres especiais

  Conmutar que se vexa a barra de ferramentas de caracteres especiais

Configuración Mostrar a barra de estado

  Conmutar que se vexa a barra de estado

Configuración Configurar os atallos de teclado...

  Configurar os atallos de teclado que se empregan para acceder ás diferentes accións.

Configuración Configurar as barras de ferramentas...

  Configurar os elementos que se queiran colocar na barra de ferramentas

Configuración Configurar as notificacións...

  Configurar as notificacións de determinados eventos do &kwordquiz;

Configuración Configurar &kwordquiz;...

  Configurar as preferencias do editor de vocabulario e as probas. Mostra un diálogo.

### O menú Axuda

&help.menu.documentation;

## A xanela principal

A xanela principal ten un panel de navegación na parte esquerda desde o que se poden activar os componentes principais do programa.

O editor pódese activar premendo F6.

Pódese iniciar unha sesión con cartas premendo F7.

Pódese iniciar unha sesión de opcións múltiples premendo F8.

Pódese iniciar unha sesión de preguntas e respostas premendo F9.

A xanela principal
A xanela principal

## O editor de vocabulario

A área do documento de vocabulario ten a aparencia dunha grella semellante á dunha folla de cálculo. A grella consiste en celas organizadas en dúas columnas e varias filas. Cada columna e fila ten un cabezallo. Os cabezallos das columnas empréganse para especificar os títulos do documento de vocabulario. Pódense colocar seleccionando Vocabulario Títulos das columnas.... Os cabezallos das filas numérannas consecutivamente.

Os cabezallos das columnas tamén se poden empregar para ordenar o vocabulario. Simplemente preme o cabezallo dacolumna polo que queres ordenar.

Pódese premer unha tecla da grella para convertela na activa. Pódense seleccionar varias celas para copiar ou modificar arrastrando o rato por elas co botón primario premido. Para seleccionar filas enteiras preme o cabezallo.

O editor de vocabulario
O editor de vocabulario

No documento constrúese un vocabulario de entradas emparelladas nas dúas columnas. Pódese escribir texto na cela activa simplemente comezando a escribir. A cela pasa ao modo de edición e pódese seleccionar todo o texto ou parte del. Tamén se pode editar unha cela preméndoa dúas veces ou premendo F2 e realizar os cambios directamente na cela.

Cando remates de escribir unha entrada preme a tecla Intro e a cela seguinte tórnase activa automaticamente. Así resulta doado escribir varias entradas. Pódese personalizar este comportamento seleccionando Configuración Configurar &kwordquiz;.... Cando se chega á derradeira fila da grella engádese outra nova ao premer Intro, polo que se pode seguir escribindo. Cando se crea unha xanela nova, esta ten vinte filas, mais realmente non hai límite no número de filas que pode haber nun documento.

## Sesión de cartas

Selecciona Cartas do panel de navegación para comezar unha sesión de cartas sobre as entradas do documento de vocabulario activo. Emprégase o modo seleccionado no menú Modo. Se se cambia de modo durante unha sesión, esta reiníciase.

Se se está a traballar con expresións longas, pódese mudar o tamaño da xanela para ter máis espazo disponíbel. O tipo de letra tamén inflúe no que cabe nas diferentes partes da xanela. Seleccionando Configuración Configurar &kwordquiz; pódese configurar a aparencia das cartas.

Sesión de cartas
Sesión de cartas

Inicialmente móstrase a parte de diante da carta. Emprega Proba Comprobar para ver o outro lado.

Para pasar á carta seguinte pódese seleccionar Proba Eu sei para contar a carta como correcta ou Pregunta Non sei para contala como incorrecta.

Selecciona Proba Repetir os erros para repetir as cartas contabilizadas como incorrectas.

Selecciona Proba Reiniciar para comezar de novo a sesión desde o principio. Se o modo é aleatorio, as cartas barállanse.

A sección de puntuación no fondo da pantalla mostra o número de cartas, o número de cartas vistas, o número de cartas contadas como correctas e o número contado como incorrectas.

Todos os elementos do menú Proba están disponíbeis na barra de ferramentas Proba que, por omisión, se mostra á dereita.

## Sesión de opcións múltiples

Selecciona Opcións múltiples desde o panel de navegación para comezar unha proba de escollas múltiples sobre as entradas do documento de vocabulario activo. Emprégase o modo seleccionadono menú Modo. Se se cambia de modo durante unha sesión, esta reiníciase.

Se se está a traballar con expresións longas, pódese mudar o tamaño da xanela para ter máis espazo disponíbel. O tipo de letra (seleccionado no editor) tamén inflúe no que cabe nas diferentes partes da xanela.

No exemplo de embaixo, o usuario deu unha resposta incorrecta á pregunta anterior. Agora vai responder a seguinte pregunta.

Sesión de opcións múltiples
Sesión de opcións múltiples

As opcións aparecen na parte superior esquerda. Selecciona a que pensas que é a correcta. Emprega Proba Comprobar para ver se a resposta é a correcta. Se está activado o modo automático en Configuración Configurar &kwordquiz;..., a selección márcase inmediatamente.

A pregunta anterior móstrase por baixo da actual. Tamén se mostra a resposta que se deu. Se se respondeu incorrectamente, móstrase a resposta correcta.

Selecciona Proba Repetir os erros para repetir as preguntas ás que respondiche incorrectamente.

Selecciona Proba Reiniciar para comezar de novo a sesión desde o principio. Se o modo é aleatorio, as preguntas barállanse.

A sección de puntuación no fondo da pantalla mostra o número de preguntas, o número de preguntas respondidas, o número de preguntas correctas e o número de respostas incorrectas.

Todos os elementos do menú Proba están disponíbeis na barra de ferramentas Proba que, por omisión, se mostra á dereita.

## Sesión de preguntas e respostas

Selecciona Preguntas e respostas do panel de navegación para comezar unha sesión de preguntas e respostas sobre as entradas do vocabulario activo. Emprégase o modo seleccionado no menú Modo. Se se cambia de modo durante a sesión, esta reiníciase.

Se se está a traballar con expresións longas, pódese mudar o tamaño da xanela para ter máis espazo disponíbel. O tipo de letra (seleccionado no editor) tamén inflúe no que cabe nas diferentes partes da xanela.

No exemplo de abaixo, o usuario deu unha resposta correcta á pregunta anterior (para ver como se fai coas respostas incorrectas consulta o capítulo Opcións múltiples). Agora vai responder a seguinte pregunta.

Sesión de preguntas e respostas
Sesión de preguntas e respostas

A pregunta móstrase na parte superior esquerda. Escribe a resposta no campo de edición. Emprega Proba Comprobar ou Intro para ver se a resposta é correcta.

A pregunta anterior móstrase por baixo da actual. Tamén se mostra a resposta que se deu. Se se respondeu incorrectamente, móstrase a resposta correcta.

Selecciona Proba Axuda para ver a seguinte letra correcta da resposta. En Configuración Configurar &kwordquiz;... pódese seleccionar que as preguntas nas que se empregou a función de axua se conten sempre como incorrectas.

Selecciona Proba Repetir os erros para repetir as preguntas ás que respondiche incorrectamente.

Selecciona Proba Reiniciar para comezar de novo a sesión desde o principio. Se o modo é aleatorio, as preguntas barállanse.

A sección de puntuación no fondo da pantalla mostra o número de preguntas, o número de preguntas respondidas, o número de preguntas correctas e o número de respostas incorrectas.

Todos os elementos do menú Proba están disponíbeis na barra de ferramentas Proba que, por omisión, se mostra á dereita.

## Encher os ocos

"Encher os ocos" é unha maneira moi boa de practicar co &kwordquiz;. É un tipo especial de proba de preguntas e respostas que hai que describir con máis detalle. Para empregar esta función haina que activar no diálogo de configuración.

Considera a táboa seguinte. Podería ser un vocabulario do &kwordquiz;:

Galego | Alemán
--- | ---
1 | Temos un computador | Wir besitzen einen Computer
2 | Temos un computador | Wir [besitzen] einen Computer
3 | Temos un computador | Wir [besitzen einen] Computer
4 | Temos un computador | Wir [besitzen] einen [Computer]

O que hai que ter en conta é a posición dos parénteses. Dinlle ao &kwordquiz; sobre que hai que facer a pregunta.

In 1. non hai parénteses. Asumindo que Galego é a pregunta e Alemán a resposta, hai que dar a expresión completa "Wir besitzen einen Computer" como resposta correcta.

En 2. &kwordquiz; tamén mostraría a pregunta, mais tamén "Wir ........ einen Computer". Para unha resposta correcta abonda con escribir "besitzen".

3. mostra que un espazo en branco pode consistir en máis de unha palabra. A resposta correcta é "besitzen einen".

En 4. hai dous espazos en branco separados. Para especificar que na resposta hai que escribir "besitzen; Computer", ou sexa, separar os ocos cun punto e vírgula para obter a resposta correcta.

Os ocos marcados só son relevantes se aparecen na resposta. Se non, ignóranse os parénteses. Ademais, os parénteses non teñen efecto sobre as probas de opcións múltiples. Para simplificar a creación de vocabularios de "Encher os ocos", hai ordes de menú para marcar e desmarcar os espazos en branco. Por suposto, tamén se pode escribir simplemente os parénteses. O &kwordquiz; comproba a sintaxe. Se o texto aparece en vermello é que hai algo mal nos parénteses e non se pode comezar a proba.

As funcións de "Encher os ocos" pódense activar e desactivar no diálogo de configuración. Activalos permite empregar tipos de letra que ligan outros caracteres coas posicións dos parénteses. Tamén mellora lixeiramente o rendemento.

## Impresión

O &kwordquiz; permite imprimir documentos de vocabulario de varios xeitos. Cando se selecciona Ficheiro Imprimir... aparece o diálogo de impresión normal do &kde;. Para acceder ás características especiais do &kwordquiz; hai que premer Opcións>> para ver o separador Opcións do vocabulario. Neste separador pódese seleccionar que se imprima o documento como lista de vocabulario (&ie;, como se ve no editor), exame de vocabulario ou cartas.

Opcións de impresión do vocabulario
Opcións de impresión do vocabulario

### Lista de vocabulario

O vocabulario imprímese como se mostra no editor. Isto inclúe o tipo de letra, alturas das filas e larguras das columnas. Asegúrate de que as columnas son suficientemente estreitas como para caberen na páxina.

Imprimir unha lista de vocabulario
Imprimir unha lista de vocabulario

### Exame de vocabulario

O vocabulario imprímese como se ve no editor, excepto que a columna dereita déixase en branco e engádese unha terceira columna para a puntuación. A configuración inclúe o tipo de letra, as alturas das filas e as larguras das columnas. Asegúrase de que as columnas son suficientemente estreitas como para caberen na páxina.

Imprimir un exame de vocabulario
Imprimir un exame de vocabulario

### Carta

Dúas cartas de 3" x 5" por páxina. As cartas sempre se imprimen en horizontal.

Imprimir cartas
Imprimir cartas

## Diálogos

### Configuración xeral

Configuración xeral
Configuración xeral

Pódese seleccionar o tipo de sesión co que debería comezar un vocabulario recén aberto. Se se vai directamente á proba evítase ver as entradas con antelación.

Selecciona Valores predeterminados para limpar todas as opcións e volver ás predefinidas. Selecciona Aplicar para realizar os cambios sen fechar o diálogo. Selecciona Aceptar para realizar todos os cambios e fechar o diálogo. Selecciona Cancelar para fechar o diálogo sen alterar nada.

### Propiedades do editor

Propiedades do editor
Propiedades do editor

Pódese configurar o comportamento da tecla Intro cando se traballa co editor.

Pódese seleccionar se se queren activar as funcións para Encher os ocos. Desactivadas aceleran lixeiramente a velocidade.

Selecciona Valores predeterminados para limpar todas as opcións e volver ás predefinidas. Selecciona Aplicar para realizar os cambios sen fechar o diálogo. Selecciona Aceptar para realizar todos os cambios e fechar o diálogo. Selecciona Cancelar para fechar o diálogo sen alterar nada.

### Configuración da proba

Configuración da proba
Configuración da proba

Nas sesións con cartas pódese seleccionar se se quere virar as cartas automaticamente e se as hai que contar como correctas ou incorrectas. Introduce unha demora en segundos para viralas automaticamente.

Nas sesións de opcións múltiples pódese seleccionar se se quere marcar a selección automaticamente ou se hai que seleccionar Proba Comprobar antes.

Nas sesións de pregunta e resposta pódese seleccionar se hai que tratar como incorrectas as preguntas nas que se empregue Proba Axuda.

En todas as sesións pódese seleccionar se se quere mostrar a puntuación como porcentaxe no canto de números absolutos.

Selecciona Valores predeterminados para limpar todas as opcións e volver ás predefinidas. Selecciona Aplicar para realizar os cambios sen fechar o diálogo. Selecciona Aceptar para realizar todos os cambios e fechar o diálogo. Selecciona Cancelar para fechar o diálogo sen alterar nada.

### Preferencias de aparencia das cartas

Preferencias de aparencia das cartas
Preferencias de aparencia das cartas

Nas sesións con cartas pódese seleccionar a Fonte: e as cores do texto, da carta e das molduras. Preme Vira a carta para alternar entre a Fronte e o Reverso das cartas.

Selecciona Valores predeterminados para limpar todas as opcións e volver ás predefinidas. Selecciona Aplicar para realizar os cambios sen fechar o diálogo. Selecciona Aceptar para realizar todos os cambios e fechar o diálogo. Selecciona Cancelar para fechar o diálogo sen alterar nada.

### Configuración dos caracteres especiais

Configuración dos caracteres especiais
Configuración dos caracteres especiais

Disponse de nove accións configurábeis para inserir caracteres especiais no vocabulario. Selecciona unha das accións da lista e despois preme o botón Carácter para seleccionar un carácter para esa acción. Aparece unha vista previa máis grande do carácter.

Pódese mudar o atallo de teclado asociado con cada acción seleccionando Configuración Configurar os atallos de teclado....

Selecciona Valores predeterminados para limpar todas as opcións e volver ás predefinidas. Selecciona Aplicar para realizar os cambios sen fechar o diálogo. Selecciona Aceptar para realizar todos os cambios e fechar o diálogo. Selecciona Cancelar para fechar o diálogo sen alterar nada.

### Títulos das columnas

Pódese abrir este diálogo desde a barra de menú con Vocabulario Títulos das columnas...

Títulos das columnas
Títulos das columnas

Emprega este diálogo para definir os títulos das columnas do vocabulario. Selecciona Aceptar para realizar os cambios ou Cancelar para rexeitalos.

### Caracteres especiais

Preme o botón Carácter... da páxina Caracteres especiais do diálogo de configuración do &kwordquiz; para abrir esta xanela.

Caracteres especiais
Caracteres especiais

Emprega este diálogo para seleccionar o carácter especial que queiras asociar coa acción do carácter especial actual.

### Filas/Columnas

Pódese abrir este diálogo na barra de menús con Vocabulario Filas/columnas...

Filas/Columnas
Filas/columnas

Emprega este diálogo para especificar o número de filas que queiras no vocabulario. Tamén se pode axustar a largura (en píxeles) das columnas seleccionadas e a altura (en píxeles) das fileiras seleccionadas. Selecciona Aceptar para realizar os cambios ou Cancelar para rexeitalos.

Se se especifica un número de filas inferior ao que xa está no vocabulario pódense perder datos.

## Preguntas e respostas

&reporting.bugs; &updating.documentation;

## Créditos e licenza

&kwordquiz;

Copyright do programa 2003-2008 Peter B. Hedlund peter.hedlund@kdemail.net

Copyright da documentación 2003-2008 Peter B. Hedlund peter.hedlund@kdemail.net

Tradución da documentación: Xosé Calvo - http://trasno.net/

&underFDL; &underGPL;

## Installation

### Como obter o &kwordquiz;

&install.intro.documentation;

### Compilación e instalación

&install.compile.documentation;

&documentation.index;