# Manual do &kstars;

Jason
Harris

    &Jason.Harris.mail;

Jasem
Mutlaq

    mutlaqja AT ikarustech DOT com

Programador principal
James
Bowlin

    bowlin AT mindspring DOT com

Programador principal
Heiko
Evermann

    &Heiko.Evermann.mail;

Programador principal
Thomas
Kabelmann

    &Thomas.Kabelmann.mail;

Programador principal
Pablo
de Vicente

    &Pablo.de.Vicente.mail;

Programador principal
Carsten
Niehaus

    &Carsten.Niehaus.mail;

Programador principal
Mark
Holloman

    &Mark.Holloman.mail;

Programador principal
Xosé
Calvo

    xosecalvo en gmail.com

Proxecto Trasno
2001-2007
&Jason.Harris; e o equipo do &kstars;
&FDLNotice;
2007-08-18
1.1

O &kstars; é un planetario gráfico para o escritorio para o &kde;. Presenta unha simulación precisa do ceo nocturno, incluindo as estrelas, constelacións, clústers de estrelas, nebulosas, galaxias, todos os planetas, o Sol, a Lúa, os cometas e asteroides. Pódese ver o ceo tal como parece en calquera lugar da Terra, en calquera data. A interface de usuario é moi intuitiva e flexíbel; o visor pódese desprazar e ampliar co rato e pódense identificar doadamente os obxectos e seguir o seu movemento polo ceo. O &kstars; inclúe moitas funcionalidades potentes e, mesmo así, a interface é limpa e sinxela e divertida de utilizar.

KDE
kdeedu
Astronomía
KStars

## Introdución

O &kstars; permite explorar o ceo nocturno desde a comodidade dunha cadeira diante dun computador. Fornece unha representación gráfica precisa do ceo nocturno en calquera data en calquera lugar da Terra. A visualización inclúe 126.000 estrelas até a novena magnitude (moito por baixo do límite do ollo nu), 13.000 obxectos lonxanos (catálogos de Messier, NGC e IC), todos os planetas, o Sol e a Lúa, centos de cometas e asteroides, a Vía Láctea, 88 constelacións e liñas de guía como o ecuador celeste, o horizonte e a Eclíptica.

Porén, o &kstars; é máis que un simple simulador do ceo nocturno. O visor fornece unha interface potente para moitas ferramentas coas que se pode aprender máis sobre a astronomía e o ceo nocturno. Hai un menú emerxente ligado a todos os obxectos que aparecen que mostra información e accións específicos do obxecto. Centos de obxectos fornecen ligazóns nos seus menús emerxentes a páxinas web informativas e fermosas imaxes tomadas polo Telescopio Espacial Hubble e outros observatorios.

Desde o menú emerxente dun obxecto pódese abrir a súa xanela de información detallada, na que se poden examinar datos sobre a posición de cada obxecto e procurar no enorme tesouro de bases de datos en liña datos astronómicos de nivel profesional e referencias á literatura acerca do obxecto. Pódense mesmo engadir ligazóns á internet, imaxes e notas de texto, co que o &kstars; pódese converter nunha interface gráfica para rexistros de observacións e cadernos astronómicos persoais.

A nosa ferramenta Astrocalculadora fornece acceso directo a moitos dos algarismos que utiliza o programa por detrás, incluídos os convertedores de coordenadas e as calculadoras de tempo. A ferramenta Xerador de curvas de luz AAVSO transfire unha curva de luz de calquera das máis de 6000 estrelas variábeis que sigue a Asociación Americana de Observadores de Estrelas Variábeis (AAVSO). As curvas de luz xéranse no momento procurando o servidor da AAVSO directamente, asegurándose de dispor así dos ultimísimos datos.

Pódese planificar unha sesión de observación empregando a ferramenta Altitude fronte a tempo, que traza curvas que representan a altitude en función do tempo para calquera grupo de obxectos. Se isto é demasiado detalle, tamén fornecemos unha ferramenta Que pasa esta noite? que resume os obxectos que se poden ver desde un lugar en calquera noite. Pódense engadir os obxectos favoritos á ferramenta Lista de observación, que fornece un acceso cómodo ás accións frecuentes para unha lista de obxectos.

O &kstars; tamén fornece un Visor do Sistema Solar, que mostra a configuración actual dos principais planetas do noso sistema solar. Tamén hai unha Ferramenta Lúas de Xúpiter, que mostra as posicións das catro lúas máis grandes de Xúpiter en función da hora.

O noso obxectivo principal é facer que o &kstars; sexa unha ferramenta educativa interactiva para aprender sobre astronomía e o ceo nocturno. Con este fin, o Manual do &kstars; inclúe o Proxecto AstroInfo, unha serie de artigos breves con hiperligazóns sobre temas astronómicos que se pode explorar co &kstars;. Alén disto, o &kstars; inclúe funcións DBUS, que permiten escribir scripts complexos, convertendo o &kstars; nun "motor de demostración" para empregar na aula ou como ilustración xeral sobre temas de astronomía.

Porén, o &kstars; non é só para estudantes. Co &kstars; pódense controlar telescopios e cámaras empregando o elegante e potente protocolo INDI. O &kstars; recoñece varios telescopios populares, incluída a familia dos LX200 da Meade e os Celestron GPS. Tamén recoñece varias cámaras CCD, cámaras web e enfocadores computerizados populares. No menú emerxente da xanela principal hai varios comandos de seguimento integrados directamente e o Panel de control INDI fornece acceso completo a todas as funcións dos telescopios. A arquitectura cliente/servidor de INDI permite un control sen saltos de moitos telescopios locais ou remotos empregando unha única sesión do &kstars;.

Temos interese nas túas opinións; informa dos erros ou pide funcionalidades na lista de correo de desenvolvemento do &kstars;: kstars-devel@kde.org. Tamén podes empregar a ferramenta automática de informe de erros, accesíbel desde o menú Axuda.

Xosé Calvo xosecalvo@gmail.com

&underFDL;

&quicktour; &config; &commands; &astroinfo; &tools; &dumpmode; &indi; &faq; &credits; &install;

&documentation.index;