# Introdución

O &knode; é un lector de novas doado e cómodo; pretende que mesmo os novatos empreguen un lector de novas co &kde;, mais fornece tamén funcionalidades avanzadas que lles poden interesar aos usuarios con experiencia. O &knode; é un lector en liña, mais pode funcionar xunto cun servidor de novas como o leafnode como lector fóra da liña.

Na versión 0.4, o &knode; cumpre con todos os requisitos de GNKSA.

Se ten problemas ou preguntas acerca deste programa, contacte coa lista de correo dos usuarios do &kde; (para se subscribir vexa a Páxina web das listas de correo do &kde;) ou un dos grupos de novas do &kde;:

- comp.windows.x.kde
- de.comp.os.unix.apps.kde (alemán)

Se atopou un erro ou ten suxestións relacionadas coa funcionalidade do &knode;, informe mediante o menú Axuda Informar dun erro....

Cando faga unha pregunta nos grupos de novas e as listas de correo que se mencionan máis arriba asegúrese de que a pregunta que faga non ten resposta xa neste manual.

Para quen chegue por vez primeira á lectura de novas e a publicación de artigos recoméndase o capítulo Viaxe a través da Usenet; non vai tanto do &knode; como sobre como se mover pola Usenet coa súa axuda. En xeral non abonda para dominar un lector de novas como para escribir artigos de novas: imaxine un condutor que domina o seu carro perfectamente mais que descoñece o código da circulación; querería vostede atoparse cun condutor así na estrada? Por iso ha de empregar algún tempo en aprender ao menos un pouco sobre o código de circulación da Usenet; os demais participantes agradeceranllo.

O &knode; axúdao en moitos casos con suxestións e avisos: se non se limita a ignorales evitará moitos erros típicos dos principiantes; mais non dependa exclusivamente deles tampouco.

Por favor, dirixa as suxestións e as críticas ao autor ou a quen o traduciu para galego.