# Glosario

## A

Artigo

  Un artigo no sentido dos xornais: artigos especiais son, por exemplo, as respostas a todo o grupo; as respostas ao autor non son artigos, senón correo electrónico.

## C

Cancelar

  Eliminar un artigo seu do servidor de novas: o lector de novas xera unha mensaxe de control especial que lle indica ao servidor que elimine ese artigo.

Crossposting (cruce de listas)

  Publicar un artigo en varios grupos de novas; isto non é ben recibido porque interrumpe a asociación do grupo de novas cun tema preciso.

## E

Caducar

  Non se poden conservar os artigos eternamente por causa dos límites de almacenamento. Por iso existe normalmente un programa chamado expire na maioría dos sistemas informáticos; este programa elimina todos os artigos que teñen máis dun número de días preconfigurado. O &knode; trae esta funcionalidade incorporada.

## F

FAQ

  FAQ é o acrónimo en inglés de "Preguntas Frecuentes" (Frequently Asked Questions).

Respostas a todo o grupo

  Un artigo que se escribe como resposta a outro artigo.

## G

GNKSA

  GNKSA é un tipo de selo de aprobación para lectores de novas; pode obter máis información en http://www.gnksa.org .

## H

Cabeceira

  A Cabeceira dun artigo contén información acerca do remitente, o asunto e o grupo de novas do artigo.

## K

Killfile

  Esta é unha funcionalidade dun lector de novas que lle permite agochar os artigos dun remitente determinado ou cun contido específico.

## M

Message-ID

  O Message-ID ("ID da mensaxe") dun artigo é unha marca clara do servidor de novas que identifica o artigo. Non se deb e empregar un Message-ID dúas veces en toda a usenet por espazo duns dous anos; os Message-IDs erróneos ou duplicados poderían causar problemas ao redirixilos e poderían sobreescribir outros artigos.

## N

Novato

  Alguén que é novo algures; no contexto da usenet, alguén que é novo no grupo de novas ou na usenet en xeral.

Grupo de novas

  Unha especie de taboleiro de novas na usenet sobre un tema determinado ou un grupo de temas. Neles é onde se publican os artigos.

Lector de novas

  Un programa para ler e escribir novas.

NNTP

  Protocolo de Transporte de novas na Rede ("Network News Transport Protocol" en inglés); é o protocolo que define como se difunden os artigos na usenet.

## P

Porto

  Unha especie de enderezo polo que a aplicación escoita os datos e polo que liga con outro computador; o porto padrón para a conexión entre o lector de novas e o servidor de novas é o 119.

Sinatura PGP

  Unha sinatura dixital; pódea empregar para determinar se se alterou o documento desde que se asinou ou se é o texto orixinal do autor.

Publicación

  Un artigo que se envía á usenet ou o acto de envialo mesmo; un artigo publícase nun grupo de novas.

## Q

Citar

  Este o acto de citar un artigo ao que se responde: cítase o artigo orixinal para que fique claro a que parte do texto se refire a resposta.

## R

Resposta

  Unha resposta ("reply") é unha réplica ao autor dun artigo mediante unha mensaxe de correo.

## S

Puntuación

  Esta é a avaliación dun artigo ou dun fío.

Sinatura

  Unha sinatura é un texto personalizado do autor que se engade ao final do contido normal do artigo; é como un cartón de visita — con frecuencia inclúe un enderezo de correo electrónico, o URL dunha páxina web ou outros datos persoais. A sinatura non debería ocupar máis de catro liñas. Lembre que non se debe confundir a sinatura coa sinatura PGP.

Substituir

  Isto consiste en sobreescribir un artigo existente: o lector de novas xera un artigo especial cunha mensaxe de control na cabeceira que lle indica ao servidor de novas que substitúa o artigo existente por este.